CELEX: 62020TN0426
Language: sl
Date: 2020-07-08 00:00:00
Title: Zadeva T-426/20: Tožba, vložena 8. julija 2020 – Techniplan/Komisija

24.8.2020   
            
            
               SL
            
            
               Uradni list Evropske unije
            
            
               C 279/56
            
         
      Tožba, vložena 8. julija 2020 – Techniplan/Komisija
      (Zadeva T-426/20)
      (2020/C 279/71)
      Jezik postopka: italijanščina
      
         Stranki
      
      
         Tožeča stranka: Techniplan Srl (Rim, Italija) (zastopnika: R. Giuffrida in A. Bonavita, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je Evropska komisija kršila člen 263 PDEU, ker je storila bistveno kršitev postopka, določenega za sprejetje akta, ki se v obravnavanem primeru neposredno in posamično nanaša na družbo Techniplan, saj ni upoštevala dopisa, s katerim je tožeča stranka ugovarjala zoper predhodni informativni dopis in uradni opomin v smislu člena 265 PDEU;
               
            
                  —
               
               
                  toženi stranki naloži znesek odškodnine, ki se plača za vsak dan zamude pri izvršitvi, ter plačilo stroškov.
               
            
         Tožbeni razlogi in bistvene trditve
      
      Ta tožba je vložena zoper sklep in z njim povezan opomin z dne 28. maja 2020, izdan zoper družbo Techniplan s.r.l., s katerim je bilo zahtevano plačilo v višini 107 505,66 EUR v zvezi s projektom FED/2011/261-985.
      Tožeča stranka v utemeljitev tožbe navaja kršitev načel pravne varnosti in preglednosti ter bistveno kršitev postopka. V zvezi s tem navaja, da:
      
                  —
               
               
                  končno revizijsko poročilo, ki ga je pripravila zasebna družba, prikazuje vrsto zatrjevanih odstopanj in nepravilnosti pri izvedbi del, ki jim je tožeča stranka natančno ugovarjala, pri čemer je poudarila nekatere velike netočnosti v tem revizijskem poročilu;
               
            
                  —
               
               
                  je tožeča družb predložila izjave vseh strokovnjakov, sodelujočih pri projektu, podane pred kongovskim pravosodnim organom, ki potrjujejo njihovo dejansko navzočnost na kraju del;
               
            
                  —
               
               
                  je družba Techniplan redno zaposlovala in uporabljala strokovnjake za izvedbo del, določenih s pogodbo;
               
            
                  —
               
               
                  je bila tožeča stranka iz nadaljnjega izvrševanja pogodbe izključena brez vsakršne obrazložitve;
               
            
                  —
               
               
                  so bila plačila prekinjena brez navedbe posebnih razlogov.